משחק ‎ מאחזים ‎ במקום ‎ נסיגה‎ 


חילוקי ‎ הדעות, ‎ שנתגלעו ‎ בפגישתם ‎ הראשונה ‎ של ‎ ברק‎ 
אובאמה, ‎ נשיא ‎ ארה״ב, ‎ ושל ‎ בנימין ‎ נתניהו, ‎ ראש ‎ ממשלת‎ 
ישראל, ‎ גרמו ‎ לנתניהו ‎ ולאהוד ‎ ברק, ‎ שר ‎ הביטחון, ‎ לחזור‎ 
ולשחק ‎ שוב ‎ במשחק ‎ המאחזים ‎ הלא־חוקיים.‎ 

כמו ‎ באירועי ‎ משחק ‎ קודמים, ‎ ליעד ‎ נשלח ‎ בולדוזר ‎ צבאי,‎ 
מלווה ‎ בחיילים. ‎ הבולדוזר ‎ הורס ‎ כמה ‎ מבנים ‎ אירעיים,‎ 
הצלמים ‎ מצלמים, ‎ והתמונות ‎ מופצות ‎ בעולם ‎ כהוכחה‎ 
לרצינות ‎ כוונותיה ‎ של ‎ ממשלת ‎ נתניהו-ליברמן ‎ להתחיל‎ 
בפינוי ‎ התנחלויות ‎ בגדה. ‎ גם ‎ המשך ‎ המשחק ‎ ידוע: ‎ לא‎ 
חולפות ‎ אלא ‎ כמה ‎ שעות, ‎ וחבורת ‎ מתנחלים ‎ שבה ‎ למקום‎ 
ומקימה ‎ מבנים ‎ כראות ‎ עיניה, ‎ מתחת ‎ לאפו ‎ של ‎ השלטון‎ 
הצבאי.‎ 

משחק ‎ המאחזים ‎ נועד ‎ להרדים ‎ את ‎ דעת ‎ הקהל ‎ העולמית,‎ 
ובאותו ‎ זמן ‎ -  לאפשר ‎ לממשל ‎ אובאמה ‎ להצדיק ‎ את ‎ המשך‎ 
הסיוע ‎ הצבאי ‎ הגדול ‎ שהוא ‎ מעניק ‎ לישראל ‎ (3 ‎ מיליארדי‎ 
דולרים ‎ בשנה), ‎ ואת ‎ טיפוח ‎ הברית ‎ האסטרטגית, ‎ שנועדה‎ 
להבטיח ‎ את ‎ ההגמוניה ‎ האמריקאית ‎ באזור.‎ 

פרשנים ‎ סבורים, ‎ כי ‎ הנשיא ‎ אובאמה ‎ מחולל ‎ שינוי‎ 
במדיניות ‎ החוץ ‎ של ‎ ארה״ב. ‎ כמה ‎ מהם ‎ מעריכים, ‎ כי ‎ אובאמה‎ 
נחוש ‎ בהחלטתו ‎ לממש, ‎ עוד ‎ בתקופת ‎ כהונתו ‎ הראשונה, ‎ את‎ 
כינון ‎ המדינה ‎ הפלסטינית ‎ בצד ‎ ישראל. ‎ אך ‎ הערכה ‎ זו ‎ עדיין‎ 
טעונה ‎ הוכחה ‎ בצעדים ‎ מעשיים ‎ מצד ‎ ממשל ‎ אובאמה.‎ 

נכון ‎ לעכשיו, ‎ ממשל ‎ אובאמה ‎ לא ‎ נקט ‎ צעד ‎ ממשי ‎ להסרת‎ 
הסגר ‎ הישראלי ‎ מעל ‎ הרצועה, ‎ כדי ‎ לאפשר ‎ להכניס ‎ אליה ‎ לא‎ 
רק ‎ מוצרי ‎ מזון ‎ בסיסיים, ‎ אלא ‎ גם ‎ מלט ‎ וברזל, ‎ כך ‎ שאפשר‎ 
יהיה ‎ לשקם ‎ את ‎ הבתים ‎ הרבים ‎ שנהרסו ‎ במלחמה. ‎ לא ‎ נשמעה‎ 
עד ‎ כה ‎ אמירה ‎ של ‎ אובאמה ‎ נגד ‎ ההפקעות ‎ והבנייה ‎ באזור‎ 
ההתנחלות ‎ מעלה ‎ אדומים‎ (£1), ‎ שנועדו ‎ לבתר ‎ את ‎ הגדה.‎ 

הנשיא ‎ אובאמה, ‎ בפגישתו ‎ עם ‎ נתניהו, ‎ הציג ‎ מתווה ‎ ללחץ‎ 
דיפלומטי ‎ על ‎ אירן, ‎ אך ‎ הוא ‎ לא ‎ דחה ‎ על ‎ הסף ‎ את ‎ האפשרות‎ 
לנהל ‎ נגדה ‎ מערכה ‎ צבאית, ‎ שתמיט ‎ אסון ‎ על ‎ עמי ‎ האזור.‎ 
אובאמה, ‎ הפועל ‎ לבלימת ‎ מירוץ ‎ החימוש ‎ הגרעיני‎ (במשא-‎ 
ומתן ‎ עם ‎ רוסיה), ‎ לא ‎ תבע ‎ מישראל ‎ לתרום ‎ את ‎ חלקה ‎ להפיכת‎ 
המזרח ‎ התיכון ‎ לאזור ‎ ללא ‎ נשק ‎ להשמדה ‎ המונית.‎ 

ביקורו ‎ של ‎ אובאמה ‎ בקהיר ‎ ב-4 ‎ ביוני, ‎ בסמוך ‎ למועד ‎ בו‎ 
יצוינו ‎ 42  שנות ‎ הכיבוש ‎ הישראלי ‎ שהחל ‎ ביוני ‎ 1967, ‎ הוא‎ 
הזדמנות ‎ לתנופה ‎ במערכה ‎ הציבורית ‎ בישראל ‎ לפינוי‎ 
ההתנחלויות, ‎ לסיום ‎ הכיבוש ‎ ולכינון ‎ השלום, ‎ שבמרכזו ‎ - 
מדינת ‎ פלסטין, ‎ שבירתה ‎ -  ירושלים ‎ המזרחית, ‎ בצד ‎ ישראל.‎ 


"פתיחת" ‎ ציר ‎ בחברון ‎ באופן ‎ מוגבל‎ 
אינה ‎ משנה ‎ את ‎ המצב ‎ בעיר‎ 

איני ‎ מכיר ‎ מקום ‎ בישראל ‎ או ‎ בשטחים ‎ הכבושים, ‎ שיהודי‎ 
אינו ‎ יכול ‎ לנסוע ‎ בו ‎ במכוניתו ‎ לביתו. ‎ אך ‎ אצלנו, ‎ הפלסטינים‎ 
בחברון, ‎ זה ‎ המצב. ‎ משנת ‎ 2001  סגור ‎ הרחוב ‎ המרכזי ‎ בוואדי‎ 
חסן ‎ בחברון, ‎ הקרוי ‎ אצלכם ‎ "ציר ‎ ציון", ‎ לתנועת ‎ כלי ‎ רכב‎ 
פלסטיניים. ‎ הרחוב ‎ מותר ‎ לתנועת ‎ ישראלים ‎ בלבד, ‎ למרות‎ 
שכל ‎ תושביו ‎ פלסטינים. ‎ הכביש ‎ נסגר ‎ בפנינו ‎ לאחר ‎ שבעצת‎ 
המתנחלים, ‎ סגר ‎ הצבא ‎ כמה ‎ צירי ‎ תנועה, ‎ ובהם ‎ -  "ציר ‎ ציון",‎ 
"לצרכים ‎ ביטחוניים".‎ 

השלכות ‎ רבות ‎ לאיסור ‎ דרקוני ‎ זה: ‎ חולים ‎ נאלצים ‎ לעבור‎ 
להתגורר ‎ במקומות ‎ אחרים ‎ אם ‎ ברצונם ‎ לזכות ‎ בטיפול ‎ רפואי;‎ 
ציוד ‎ כבד ‎ נישא ‎ על ‎ הגב ‎ בתנאים ‎ הרריים ‎ קשים‎ ;  זקנים ‎ כלל‎ 
אינם ‎ יכולים ‎ לצאת ‎ מבתיהם.‎ 

בעקבות ‎ לחץ ‎ ציבורי ‎ הודיע ‎ הצבא, ‎ כי ‎ הרחוב ‎ ייפתח ‎ שוב‎ 
לתנועת ‎ כלי ‎ רכב ‎ פלסטיניים. ‎ אך ‎ ככל ‎ שמתקרב ‎ מועד ‎ פתיחת‎ 
הרחוב, ‎ מתבררת ‎ הפארסה ‎ שמאחורי ‎ ההחלטה. ‎ ראשית,‎ 
ברחוב ‎ יהיו ‎ רשאים ‎ לקבל ‎ אישור ‎ לנוע ‎ ברכב ‎ רק ‎ תושבי‎ 
הרחוב ‎ עצמם. ‎ האישור, ‎ כמובן, ‎ אינו ‎ מהווה ‎ הבטחה ‎ לחופש‎ 
תנועה. ‎ הוא ‎ קשה ‎ להשגה, ‎ אפילו ‎ לתושבים ‎ שאינם ‎ פעילים‎ 
פוליטית, ‎ או ‎ מזוהים ‎ פוליטית. ‎ בנוסף, ‎ את ‎ האישור ‎ יש ‎ לחדש,‎ 
אך ‎ זאת ‎ ניתן ‎ לעשות ‎ רק ‎ לאחר ‎ שפג ‎ תוקפו. ‎ בזמן ‎ ההמתנה‎ 
לאישור, ‎ בעל ‎ הרכב ‎ נדרש ‎ להחנותו ‎ מחוץ ‎ לרחוב ‎ מגוריו. ‎ כל‎ 
אותה ‎ עת, ‎ מתנחלי ‎ העיר ‎ נוסעים ‎ באופן ‎ חופשי ‎ בסמיכות‎ 
לבתיהם. ‎ אכן ‎ הקלתם ‎ עלינו, ‎ שרי ‎ ממשלת ‎ ישראל ‎ י 

משחקי ‎ ההקלות ‎ אינם ‎ חדשים ‎ בחברון. ‎ ידוע ‎ לנו‎ 
שממשלות ‎ ישראל ‎ משתמשות ‎ בהן, ‎ כדי ‎ להפגין ‎ כמה ‎ אתם‎ 
"טובים" ‎ אלינו, ‎ אך ‎ בסוף ‎ ההקלות ‎ נעלמות.‎ 

"פתיחת" ‎ ציר ‎ ציון ‎ לתנועת ‎ כמה ‎ כלי ‎ רכב ‎ פלסטיניים‎ 
באופן ‎ מוגבל ‎ אינה ‎ משנה ‎ את ‎ המצב ‎ הלא ‎ מוסרי ‎ והלא ‎ חוקי‎ 
בעיר. ‎ המצב ‎ בחברון ‎ הוא ‎ מצב ‎ של ‎ חוסר ‎ שוויון ‎ מוחלט, ‎ ושל‎ 
מיעוט ‎ הכופה ‎ בעזרת ‎ הצבא ‎ שורות ‎ של ‎ הגבלות ‎ על ‎ הרוב‎ 
המוחץ ‎ בהעיר. ‎ חופש ‎ התנועה ‎ של ‎ תושבי ‎ "ציר ‎ ציון" ‎ ימומש‎ 
רק ‎ כאשר ‎ ישראל ‎ תפסיק ‎ לראות ‎ בנו, ‎ התושבים ‎ הפלסטינים,‎ 
אנשים ‎ סוג ‎ ב׳.‎ 

עיסא ‎ עמרו, ‎ תושב ‎ חברון‎ 


דמוקרטי ‎ ו ז /2‎ 


המשבר ‎ ברשויות ‎ המקומיות‎ 
מעמיק ‎ עקב ‎ הגזירות ‎ הכלכליות‎ 

בשנת ‎ 2003  השיתה ‎ הממשלה ‎ על ‎ הרשויות ‎ המקומיות‎ 
קיצוץ ‎ של ‎ 30%  במענקי ‎ האיזון. ‎ החלטה ‎ זו ‎ מוטטה ‎ לא ‎ מעט‎ 
רשויות ‎ מקומיות, ‎ שנקלעו ‎ לגרעונות ‎ -  ציין ‎ ח״ב ‎ חנא ‎ סוייד‎ 
(חד״ש) ‎ בהעלותו ‎ הצעה ‎ לסדר ‎ יומה ‎ של ‎ הכנסת‎ (19.5).‎ 

בהמשך ‎ דבריו ‎ הצביע ‎ סוייד ‎ על ‎ חומרת ‎ המצב ‎ בשלטון‎ 
המקומי: ‎ בלמעלה ‎ מ-80 ‎ רשויות ‎ מקומיות ‎ מתבצעת ‎ תוכנית‎ 
הבראה ‎ והן ‎ פועלות ‎ תחת ‎ פיקוח ‎ צמוד ‎ של ‎ הממשלה. ‎ רשויות‎ 
אלה ‎ לא ‎ מסוגלות ‎ לספק ‎ שירותים ‎ ראויים ‎ לאוכלוסייה ‎ או‎ 
ליישם ‎ תוכניות. ‎ בנוסף, ‎ 22  רשויות ‎ מקומיות ‎ כבר ‎ פוזרו,‎ 
ומנהלות ‎ אותן ‎ "ועדות ‎ ממונות" ‎ מטעם ‎ משרד ‎ הפנים.‎ 

והנה, ‎ בהתעלמות ‎ גמורה ‎ מהמצב ‎ הקשה ‎ ברשויות‎ 
המקומיות, ‎ מציעה ‎ הממשלה ‎ בהצעת ‎ התקציב ‎ לשנים‎ 
2009/10  לקצץ ‎ עוד ‎ 15%  במענקי ‎ האיזון. ‎ קיצוץ ‎ כזה ‎ יפחית‎ 
מתקציבי ‎ הרשויות ‎ המקומיות ‎ המוחלשות ‎ סכום ‎ של ‎ 2.3 
מיליארד ‎ שקלים ‎ לשנה.‎ 

הקיצוץ ‎ המוצע ‎ ידרדר ‎ באופן ‎ חמור ‎ את ‎ המצב ‎ ברשויות‎ 
המקומיות ‎ שכבר ‎ נתונות ‎ במשטר ‎ של ‎ תוכנית ‎ הבראה. ‎ הן ‎ לא‎ 
יוכלו ‎ לספק ‎ שירותים ‎ בסיסיים ‎ וייאלצו ‎ לפטר ‎ עובדים ‎ נוספים.‎ 
לעומת ‎ זאת, ‎ לא ‎ יפגע ‎ התקציב ‎ כלל ‎ ב-15 ‎ הרשויות ‎ המקומיות‎ 
המבוססות, ‎ שאינן ‎ מקבלות ‎ מענק ‎ איזון.‎ 

בסכמו ‎ את ‎ ההידרדרות ‎ ברשויות ‎ המקומיות, ‎ אמר ‎ ח״ב‎ 
סוייד, ‎ כי ‎ מדיניות ‎ הממשלה ‎ יצרה ‎ בפועל ‎ שני ‎ רבדים ‎ של‎ 
רשויות ‎ מקומיות: ‎ אלה ‎ שלהן ‎ יש ‎ הכנסות ‎ עצמיות ‎ גבוהות‎ 
מארנונה ‎ על ‎ עסקים ‎ ולכן ‎ יכולות ‎ לספק ‎ שירותים ‎ מצוינים‎ 
לתושביהן; ‎ ואלה, ‎ שאינן ‎ מסוגלות ‎ לספק ‎ שירותים ‎ לתושבים.‎ 
לא ‎ במקרה, ‎ הרשויות ‎ המבוססות ‎ שוכנות ‎ במרכז ‎ הארץ, ‎ ואילו‎ 
הרשויות ‎ המוחלשות ‎ שוכנות ‎ ברובן ‎ בפריפריה. ‎ לכן ‎ הצעת‎ 
הקיצוץ ‎ היא ‎ פגיעה ‎ ישירה ‎ וחמורה ‎ בתושבי ‎ הפריפריה.‎ 

סוייד ‎ קרא ‎ לשר ‎ הפנים ‎ להצביע ‎ נגד ‎ הצעת ‎ התקציב,‎ 
הכוללת ‎ את ‎ הקיצוץ ‎ ההרסני ‎ במענקי ‎ האיזון.‎ 

בסיכום ‎ דבריו ‎ הציע ‎ ח״ב ‎ סוייד ‎ לפתור ‎ את ‎ המצוקה‎ 
המחריפה ‎ של ‎ הרשויות ‎ המקומיות ‎ המוחלשות ‎ באמצעות‎ 
מחיקתהחובות ‎ שצברו, ‎ או ‎ לפחות ‎ חלקם, ‎ כדי ‎ לאפשר ‎ להן‎ 
להיחלץ ‎ ממצוקתן ‎ ולספק ‎ שירותים ‎ לאזרחיהן.‎ 
ועדת ‎ הפנים ‎ תובעת ‎ פתרון‎ 
למצוקת ‎ הדיור ‎ של ‎ הערבים ‎ ביפו‎ 

הזכייה ‎ של ‎ עמותת ‎ "באמונה" ‎ במכרז ‎ של ‎ מינהל ‎ מקרקעי‎ 
ישראל ‎ לבניית ‎ 20  יחידות ‎ דיור ‎ בלב ‎ שכונת ‎ עג׳מי ‎ ביפו,‎ 
כאשר ‎ הדירות ‎ מיועדות ‎ רק ‎ למשפחות ‎ יהודיות ‎ דתיות-‎ 
לאומיות ‎ -  היא ‎ חלק ‎ מהתוכנית ‎ ל״ייהוד" ‎ יפו ‎ ולסילוק‎ 
התושבים ‎ הערבים ‎ ממנה ‎ -  התריע ‎ ח״כ ‎ עפו ‎ אגבריה‎ 
(חד״ש) ‎ בדיון ‎ בוועדת ‎ הפנים‎ (20.5) ‎ שנערך ‎ ביוזמתו.‎ 

ח״כ ‎ דב ‎ חנין‎ (חד״ש) ‎ אמר ‎ בדיון ‎ בוועדה, ‎ שבית ‎ המשפט‎ 
קבע ‎ עוד ‎ בשנת ‎ 1997, ‎ שיש ‎ להקצות ‎ 400  יחידות ‎ דיור‎ 
למשפחות ‎ ערביות ‎ ביפו, ‎ אך ‎ דבר ‎ לא ‎ נעשה. ‎ במקום ‎ זאת,‎ 
מעבירים ‎ את ‎ עתודת ‎ הקרקע ‎ הכמעט ‎ אחרונה ‎ שנותרה‎ 
בשכונת ‎ עג׳מי ‎ לעמותה ‎ המבוססת ‎ על ‎ אפליה ‎ לאומית.‎ 

גם ‎ גלעד ‎ פלד, ‎ מנכ״ל ‎ המישלמה ‎ ליפו‎ (גוף ‎ של ‎ עיריית‎ 
ת״א-יפו) ‎ אישר ‎ את ‎ ההערכה, ‎ כי ‎ זכיית ‎ "באמונה" ‎ במכרז‎ 
יוצרת ‎ תחושות ‎ של ‎ איום ‎ ואי־נחת, ‎ שכן ‎ לא ‎ נותרות ‎ עתודות‎ 


קרקע ‎ לבנייה ‎ עבור ‎ האוכלוסייה ‎ הערבית, ‎ שהיא ‎ אוכלוסייה‎ 
ענייה ‎ מאוד.‎ 

נעלבו ‎ כאשר ‎ אגבריה ‎ כינה ‎ את ‎ ליברמן ‎ פאשיסט...‎ 

בדיון ‎ על ‎ פגישת ‎ ראש ‎ הממשלה ‎ נתניהו ‎ עם ‎ נשיא ‎ ארצות-‎ 
הברית ‎ אובאמה ‎ (20.5), ‎ האשים ‎ ח״כ ‎ עפו ‎ אגבריה ‎ את ‎ נתניהו‎ 
בסירוב ‎ להפסיק ‎ את ‎ הבנייה ‎ בהתנחלויות ‎ ולהתחייב ‎ לפתרון‎ 
של ‎ שתי ‎ מדינות ‎ לשני ‎ העמים. ‎ נתניהו, ‎ אמר, ‎ קשר ‎ את ‎ גורלו‎ 
עם ‎ ליברמן ‎ הפאשיסט ‎ הגזען. ‎ דבריו ‎ אלה ‎ עוררו ‎ מהומה ‎ בקרב‎ 
הח״כים ‎ של ‎ ישראל ‎ ביתנו ‎ והליכוד, ‎ שתבעו ‎ ממנו ‎ התנצלות.‎ 
אולם ‎ ח״כ ‎ אחמד ‎ טיבי, ‎ יו״ר ‎ הישיבה, ‎ דחה ‎ את ‎ התביעה.‎ 

אגבריה ‎ המשיך ‎ וביקר ‎ את ‎ ממשלת ‎ נתניהו ‎ על ‎ התעמרותה‎ 
בשכבות ‎ המוחלשות ‎ ועל ‎ המשך ‎ המצור ‎ האכזרי ‎ על ‎ עזה.‎ 

פגישת ‎ נתניהו-מובארק‎ 

בהצעה ‎ לסדר ‎ היום ‎ בנושא ‎ פגישת ‎ מובארק ‎ ונתניהו, ‎ ציין‎ 
ח״כ ‎ מוחמד ‎ ברכה, ‎ כי ‎ הנשיא ‎ אובאמה ‎ מתכוון ‎ להכריז‎ 
במהלך ‎ ביקורו ‎ בקהיר ‎ בתחילת ‎ יוני ‎ על ‎ תוכנית ‎ מדינית‎ 
אזורית, ‎ לה ‎ שותפים ‎ המנהיגים ‎ הערבים. ‎ אולם ‎ נתניהו ‎ לא‎ 
גילה ‎ שום ‎ נכונות ‎ להסדר, ‎ ובמקום ‎ זאת ‎ הוא ‎ מנסה ‎ לגייס ‎ את‎ 
המדינות ‎ הערביות ‎ לתוכנית ‎ המלחמה ‎ נגד ‎ אירן. ‎ ברכה ‎ האשים‎ 
את ‎ ראשי ‎ הליכוד ‎ בהחייאת ‎ תוכניות ‎ הזויות ‎ של ‎ הפיכת ‎ ירדן‎ 
למדינה ‎ פלסטינית ‎ ותבע ‎ מהממשלה ‎ הכרה ‎ בעיקרון ‎ של‎ 
מדינה ‎ פלסטינית ‎ בצד ‎ מדינת ‎ ישראל ‎ ושל ‎ שתי ‎ בירות‎ 
בירושלים.‎ 

מהגרי ‎ עבודה ‎ ־  מביאים ‎ לארץ ‎ ומענישים‎ 

בדיון ‎ על ‎ תיקון ‎ להצעת ‎ חוק ‎ עובדים ‎ זרים ‎ (19.5), ‎ התריע‎ 
ח״כ ‎ דב ‎ חנין ‎ מפני ‎ המגמה ‎ של ‎ הממשלה ‎ להתמודד ‎ עם‎ 
הנושא ‎ של ‎ מהגרי ‎ העבודה ‎ באמצעות ‎ החמרת ‎ הענישה‎ 
והגירוש ‎ מהארץ.‎ 

חנין ‎ הציע ‎ להתמודד ‎ עם ‎ נושא ‎ מהגרי ‎ העבודה ‎ בדרך‎ 
אחרת: ‎ להפסיק ‎ את ‎ הבאתם ‎ של ‎ מהגרי ‎ עבודה ‎ לחקלאות‎ 
ולבנייה ‎ באמצעות ‎ חברות ‎ תיווך, ‎ הנוהגות ‎ בהן ‎ כבעבדים.‎ 
במקביל ‎ -  לדאוג ‎ לכך ‎ שמהגרי ‎ העבודה ‎ יקבלו ‎ שכר ‎ וזכויות‎ 
כמו ‎ פועלים ‎ ישראלים. ‎ בדרך ‎ זו ‎ לא ‎ יהיה ‎ תמריץ ‎ כלכלי‎ 
להבאת ‎ עובדים ‎ מארצות ‎ אחרות.‎ 
מונעים ‎ מהפלסטינים ‎ לפרנס ‎ את ‎ משפחותיהם‎ 
בעת ‎ הגשת ‎ הסתייגויות ‎ במהלך ‎ הקריאה ‎ השנייה‎ 
והשלישית ‎ על ‎ תיקון ‎ לחוק ‎ "שהייה ‎ שלא ‎ כדין", ‎ עמדו ‎ חברי‎ 
הכנסת ‎ דב ‎ חנין ‎ ומוחמד ‎ ברכה ‎ על ‎ המשמעות ‎ הקשה ‎ של‎ 
התנערות ‎ הממשלה ‎ מאחריותה, ‎ כמדינה ‎ כובשת, ‎ לחייהם‎ 
ולפרנסתם ‎ של ‎ הפלסטינים ‎ בגדה ‎ וברצועה. ‎ במקום ‎ לנהוג ‎ לפי‎ 
החוק ‎ הבינלאומי, ‎ הממשלה ‎ מקדמת ‎ חקיקה, ‎ שנועדה ‎ לרדוף‎ 
אחר ‎ פועלים ‎ פלסטינים, ‎ המנסים ‎ לעבוד ‎ בישראל ‎ ולכלכל ‎ את‎ 
משפחותיהם. ‎ נציגי ‎ חד״ש, ‎ שהייתה ‎ הסיעה ‎ היחידה ‎ שהגישה‎ 
הסתייגויות ‎ להצעת ‎ החוק, ‎ גם ‎ התנגדו ‎ לענישה ‎ המחמירה ‎ של‎ 
נהגי ‎ מוניות, ‎ המסיעים ‎ פועלים ‎ פלסטינים ‎ לעבודתם.‎ 

בית ‎ המחוקקים‎ 

הצעת ‎ חוק ‎ להשבת ‎ עקור■ ‎ איקרית ‎ ובירעם ‎ לבתיהם‎ 

ח״כ ‎ מוחמד ‎ ברכה ‎ העלה ‎ בקריאה ‎ טרומית ‎ (20.5) ‎ את‎ 
הצעת ‎ החוק ‎ בדבר ‎ השבת ‎ עקורי ‎ איקרית ‎ ובירעם ‎ לכפריהם,‎ 
מהם ‎ פונו, ‎ בהוראת ‎ הצבא, ‎ לפני ‎ 58  שנה. ‎ גם ‎ פסיקת ‎ בג״ץ‎ 
בנושא ‎ לא ‎ הביאה ‎ אף ‎ לא ‎ אחת ‎ מממשלות ‎ ישראל ‎ לממש ‎ את‎ 
זכותם ‎ לחזור ‎ לבתיהם. ‎ הצעת ‎ החוק ‎ נדחתה ‎ ברוב ‎ של ‎ 51 
ח״כים, ‎ כאשר ‎ בעדה ‎ הצביעו ‎ 12.‎ 


חיי ‎ המפלגר‎ ז/3‎ 


למערכה ‎ לוחמת ‎ נגד ‎ ממשלת ‎ ההון ‎ הגדול‎ 

סיכומי ‎ המושב ‎ ה־8 ‎ של ‎ הוועד ‎ המרכזי ‎ של ‎ המפלגה ‎ הקומוניסטית ‎ הישראלית.‎ 


"מאז ‎ הבחירות ‎ לכנסת, ‎ נחשפות ‎ עוד ‎ ■ותר ‎ אפשרויות‎ 
פעולה ‎ חברתיות ‎ ופוליטיות ‎ חדשות ‎ בקרב ‎ הציבור ‎ היהודי‎ 
ובקרב ‎ הציבור ‎ הערבי. ‎ חבר■ ‎ מק"■ ‎ משקיעים ‎ מאמץ ‎ וזמן,‎ 
כד■ ‎ להפוך ‎ את ‎ האפשרויות ‎ החדשות ‎ למנוף ‎ לשינו■ ‎ חברת■‎ 
ומדיני. ‎ על ‎ המפלגה ‎ כולה ‎ להשתחרר ‎ ממעצורים ‎ ולתת‎ 
כתף ‎ למאמץ ‎ העיקר■ ‎ של ‎ קידום ‎ שותפות ‎ השמאל" ‎ - 
הדגיש ‎ מזכ״ל ‎ מק״י, ‎ מוחמד ‎ נפאע, ‎ בסיכום ‎ הדיון ‎ במושב‎ 
ה-8 ‎ של ‎ הוועד ‎ המרכזי, ‎ שנערך ‎ ב-22 ‎ במאי ‎ בחיפה.‎ 

בתחילת ‎ המושב ‎ ניתח ‎ מוחמד ‎ נפאע ‎ את ‎ ההתפתחויות‎ 
הפוליטיות ‎ האחרונות. ‎ פגישת ‎ ראש ‎ הממשלה ‎ נתניהו ‎ והנשיא‎ 
אובאמה ‎ חשפה ‎ את ‎ חילוקי ‎ הדעות ‎ בין ‎ שתי ‎ הממשלות, ‎ וזאת‎ 
בעקבות ‎ שינוי ‎ מסוים ‎ שחולל ‎ אובאמה ‎ במדיניות ‎ ארה״ב.‎ 
נתניהו ‎ ממשיך ‎ לנופף ‎ בדגל ‎ המלחמה ‎ באירן, ‎ מתנגד ‎ לנסיגה‎ 
ולפינוי ‎ התנחלויות, ‎ ושולל ‎ הסדר ‎ מדיני ‎ צודק ‎ ויציב, ‎ המבוסס‎ 
על ‎ כינון ‎ פלסטין ‎ העצמאית ‎ בצד ‎ ישראל. ‎ נפאע ‎ התריע ‎ מפני‎ 
התמרונים ‎ הצבאיים, ‎ המתוכננים ‎ להתבצע ‎ בישראל ‎ במסגרת‎ 
ההכנות ‎ למלחמה ‎ נוספת.‎ 

נפאע ‎ מסר ‎ דו״ח ‎ על ‎ ההכנות ‎ לציון ‎ 90  שנה ‎ למק״י,‎ 
בהדגישו ‎ את ‎ חשיבות ‎ הלימוד ‎ בסניפי ‎ המפלגה ‎ של ‎ נושאים‎ 
מרכזיים ‎ כמו ‎ השאלה ‎ הלאומית, ‎ תפיסת ‎ הסוציאליזם, ‎ אופייה‎ 
של ‎ מפלגה ‎ מהפכנית, ‎ ואת ‎ הרחבת ‎ שורות ‎ המפלגה.‎ 

תמר ‎ גוזינסק׳, ‎ חברת ‎ הלשכה ‎ הפוליטית, ‎ הרצתה ‎ על‎ 
המשבר ‎ הקפיטליסטי ‎ העולמי ‎ והשלכותיו ‎ בישראל. ‎ ח״כ‎ 
מוחמד ‎ ברכה, ‎ חבר ‎ הלשכה ‎ הפוליטית, ‎ הרצה ‎ על ‎ הצעת‎ 
תקציב ‎ המדינה ‎ לשנים ‎ 10-2009  ועל ‎ התוכנית ‎ הכלכלית.‎ 

עאידה ‎ תומא, ‎ חברת ‎ הלשכה ‎ הפוליטית, ‎ מסרה ‎ דו״ח ‎ על‎ 
עבודת ‎ המחלקה ‎ לקשרי ‎ חוץ. ‎ ח״כ ‎ דב ‎ חנין, ‎ חבר ‎ הלשכה‎ 
הפוליטית, ‎ מסר ‎ דו״ח ‎ על ‎ קידום ‎ השותפויות ‎ בקרב ‎ השמאל.‎ 

יו״ר ‎ המושב ‎ הייתה ‎ עאידה ‎ תומא. ‎ התקיים ‎ דיון ‎ שסוכם‎ 
בידי ‎ מוחמר ‎ נפאע, ‎ ואושרו ‎ פה ‎ אחד ‎ ההחלטות.‎ 

למערכה ‎ לוחמת ‎ נגד ‎ ההון ‎ הגדול,‎ 
האחראי ‎ למשבר ‎ הכלכלי‎ 

הוועד ‎ המרכזי ‎ של ‎ מק״י ‎ מעריך, ‎ כי ‎ המשבר ‎ הכלכלי‎ 
העולמי ‎ המעמיק ‎ הוא ‎ ביטוי ‎ לסתירות ‎ הפנימיות ‎ המהותיות‎ 
של ‎ הקפיטליזם ‎ ותוצאה ‎ של ‎ המדיניות ‎ הניאו-ליברלית,‎ 
המרחיבה ‎ את ‎ הפערים ‎ המעמדיים ‎ בין ‎ בעלי ‎ ההון ‎ לשכירים.‎ 

הצעת ‎ התקציב ‎ והתוכנית ‎ הכלכלית, ‎ שהגישה ‎ ממשלת‎ 
נתניהו, ‎ נועדו ‎ להציל ‎ את ‎ התאגידים ‎ הגדולים ‎ על ‎ חשבון‎ 
קיצוץ ‎ בשכר, ‎ הרחבת ‎ האבטלה, ‎ הטבות ‎ מס ‎ נוספות ‎ לעשירים‎ 
והמשך ‎ הקיצוצים ‎ בשירותים ‎ החברתיים.‎ 

עופר ‎ עיני, ‎ יו״ר ‎ ההסתדרות, ‎ המתפאר ‎ בהיותו ‎ הסנדק ‎ של‎ 
הממשלה ‎ הגרועה ‎ ביותר ‎ בתולדות ‎ ישראל, ‎ יזם ‎ את ‎ "עסקת‎ 
החבילה", ‎ שמשמעותה ‎ חמורה: ‎ העלאת ‎ המע״מ, ‎ פגיעה‎ 
בעובדים ‎ ובשכבות ‎ המוחלשות, ‎ ותמיכה ‎ בתקציב ‎ ובהמשך‎ 
הפיטורים ‎ וההפרטה ‎ של ‎ חברות ‎ ממשלתיות.‎ 

הוועד ‎ המרכזי ‎ קורא ‎ לחברי ‎ המפלגה ‎ ולידידיה ‎ להרחיב‎ 
את ‎ המערכות ‎ המעמדיות ‎ נגד ‎ פיטורים ‎ ואבטלה, ‎ להגנת ‎ זכות‎ 


ההתאגדות, ‎ לתמיכה ‎ במאבקי ‎ עובדים, ‎ ונגד ‎ הצעת ‎ תקציב‎ 
המדינה ‎ ו״חוק ‎ ההסדרים". ‎ הפגנות ‎ ה-1 ‎ במאי ‎ הוכיחו, ‎ כי‎ 
ניתן ‎ לאחד ‎ עובדים ‎ יהודים ‎ וערבים, ‎ מפלגות ‎ וארגונים‎ 
חברתיים ‎ במערכה ‎ תחת ‎ הסיסמאות: ‎ ״המשבר ‎ הכלכלי ‎ -  לא‎ 
על ‎ חשבוננו", ‎ ו״זכויות ‎ חברתיות ‎ לפני ‎ רווחים".‎ 

הוועד ‎ המרכזי ‎ הקים ‎ ועדה ‎ בראשות ‎ המזכ״ל ‎ נפאע, ‎ שתכין‎ 
תוכנית ‎ פעולה ‎ מול ‎ המשבר ‎ הכלכלי ‎ והתקציב.‎ 

סולידריות ‎ עם ‎ המנחים ‎ באוניברסיטה ‎ הפתוחה‎ 
וכלל ‎ העובדים ‎ הנאבקים ‎ להגנת ‎ זכויותיהם‎ 
הוועד ‎ המרכזי ‎ שולח ‎ ברכה ‎ סולידרית ‎ חמה ‎ למנחים‎ 
באוניברסיטה ‎ הפתוחה, ‎ השובתים ‎ זה ‎ השבוע ‎ השישי ‎ בתביעה‎ 
לשים ‎ קץ ‎ לתנאיי ‎ עבודתם ‎ המחפירים ‎ ובעד ‎ ביטחון ‎ תעסוקתי.‎ 
הוועד ‎ המרכזי ‎ מגנה ‎ את ‎ התנהגותה ‎ של ‎ הנהלת ‎ האוניברסיטה‎ 
ואת ‎ האדישות ‎ שמפגינה ‎ הממשלה ‎ נוכח ‎ ההתעמרות ‎ כמנחים.‎ 

הוועד ‎ המרכזי ‎ מוקיע ‎ את ‎ השיקולים ‎ הגזעניים ‎ של ‎ הנהלת‎ 
רכבת ‎ ישראל, ‎ שפיטרה ‎ תצפיתנים ‎ ושומרים ‎ רק ‎ בשל ‎ היותם‎ 
ערבים. ‎ הוועד ‎ המרכזי ‎ תובע ‎ לבטל ‎ את ‎ כל ‎ תנאיי ‎ הסף ‎ בעלי‎ 
האופי ‎ הגזעני ‎ במישרין ‎ או ‎ בעקיפין, ‎ ולקלוט ‎ חזרה ‎ את ‎ כל‎ 
הפועלים ‎ הערבים ‎ שפוטרו.‎ 

המאבקים ‎ של ‎ "פרי ‎ הגליל" ‎ ו״עוף ‎ העמק", ‎ השביתה‎ 
באוניברסיטה ‎ הפתוחה, ‎ החבירה ‎ של ‎ ארגונים ‎ למערכה‎ 
ציבורית ‎ רחבה ‎ נגד ‎ תקציב ‎ המדינה ‎ -  הם ‎ התשובה ‎ ההולמת‎ 
למשבר ‎ הכלכלי, ‎ לגל ‎ הפיטורים, ‎ ולמניעת ‎ התגשמותה ‎ של‎ 
התחזית ‎ בדבר ‎ 300  אלף ‎ מובטלים ‎ עוד ‎ השנה.‎ 

להצלחת ‎ "קמפוס ‎ לכולנו" ‎ בירושלים‎ 
הוועד ‎ המרכזי ‎ מברך ‎ את ‎ הסטודנטים ‎ הקומוניסטים ‎ ואת ‎ כל‎ 
הסטודנטים, ‎ שהטו ‎ כתף ‎ להקמת ‎ הרשימה ‎ "קמפוס ‎ לכולנו"‎ 
באוניברסיטה ‎ העברית ‎ בירושלים. ‎ הוועד ‎ המרכזי ‎ מאחל‎ 
לקמפוס ‎ לכולנו, ‎ שהיא ‎ רשימה ‎ יהודית-ערבית, ‎ חברתית,‎ 
דמוקרטית ‎ ופמיניסטית, ‎ הצלחה ‎ בבחירות ‎ לאגודת‎ 
הסטודנטים, ‎ שיתקיימו ‎ בתחילת ‎ יוני.‎ 

להצלחת ‎ ההפגנה ‎ בתל-אביב ‎ נגד ‎ הכיבוש‎ 
במלאות ‎ 42  שנה ‎ לכיבוש, ‎ שהחל ‎ ביוני ‎ 1967, ‎ ובסמוך‎ 
לביקורו ‎ של ‎ הנשיא ‎ אובאמה ‎ בקהיר, ‎ קורא ‎ הוועד ‎ המרכזי‎ 
להתגייסות ‎ סניפי ‎ המפלגה ‎ ובנק״י ‎ להפגנה ‎ היהודית-ערבית‎ 
נגד ‎ המצור ‎ על ‎ עזה, ‎ לפירוק ‎ ההתנחלויות ‎ ולמען ‎ סיום ‎ הכיבוש‎ 
וכינון ‎ פלסטין ‎ העצמאית ‎ בצד ‎ ישראל. ‎ ההפגנה ‎ תתקיים‎ 
במוצאי ‎ שבת, ‎ 6  ביוני, ‎ בתל-אביב.‎ 

ברכה ‎ להצלחה ‎ בבחירות ‎ בעראבה‎ 
בבחירות ‎ החוזרות ‎ לראשות ‎ המועצה ‎ בכפר ‎ עראבה,‎ 
שנערכו ‎ בשבוע ‎ שחלף, ‎ שב ‎ ונבחר ‎ עומר ‎ נסאר, ‎ המועמד ‎ של‎ 
חד״ש ‎ בתמיכתם ‎ של ‎ 5,896  מצביעים, ‎ לעומת ‎ 4,503  שקיבל‎ 
יריבו. ‎ הוועד ‎ המרכזי ‎ משגר ‎ ברכה ‎ חמה ‎ לעומר ‎ נסאר ‎ ולכלל‎ 
חברי ‎ מק״י ‎ ופעילי ‎ חד״ש ‎ בעראבה, ‎ שהורות ‎ למסירותם ‎ נכשל‎ 
הניסיון ‎ לערער ‎ על ‎ התוצאות ‎ הפוליטיות ‎ של ‎ הבחירות‎ 
באמצעות ‎ פנייה ‎ לערכאות ‎ ועריכת ‎ בחירות ‎ חוזרות.‎ 


כיבוש ‎ /4‎ 


ירושלים ‎ של ‎ דיכוי ‎ ואפליה‎ 

האגודה ‎ לזכויות ‎ האזרח: ‎ הואצה ‎ הריסת ‎ הבתים ‎ בירושלים ‎ המזרחית‎ 


לקראת ‎ "יום ‎ ירושלים", ‎ שמציין ‎ את ‎ כיבוש ‎ וסיפוח‎ 
ירושלים ‎ המזרחית, ‎ פרסמה ‎ האגודה ‎ לזכויות ‎ האזרח ‎ דו״ח,‎ 
המנתח ‎ את ‎ מדיניותו ‎ של ‎ ראש ‎ עיריית ‎ ירושלים ‎ ניר ‎ ברקת‎ 
במזרח ‎ העיר.‎ 

הדו״ח ‎ קובע ‎ כי ‎ בששה ‎ חודשי ‎ כהונתו ‎ הראשונים ‎ של‎ 
ברקת, ‎ הואצה ‎ הריסת ‎ הבתים ‎ במזרח ‎ ירושלים, ‎ נמשכה‎ 
האפליה ‎ התקציבית ‎ וננקטה ‎ סחבת ‎ בטיפול ‎ בחינוך. ‎ "קיים‎ 
חשש ‎ ממשי, ‎ כי ‎ מדיניותו ‎ של ‎ ברקת ‎ תחמיר ‎ את ‎ מצב‎ 
הפלסטינים, ‎ תושבי ‎ מזרח ‎ ירושלים, ‎ ותביא ‎ לערעור ‎ מרקם‎ 
היחסים ‎ הרופף ‎ בעיר״ ‎ -  נכתב ‎ בדו״ח.‎ 

במקום ‎ למצוא ‎ פתרון ‎ הולם ‎ לנושא ‎ הריסת ‎ הבתים ‎ במזרח‎ 
העיר, ‎ החליט ‎ ברקת ‎ להאיץ ‎ את ‎ מדיניות ‎ ההריסות ‎ העירונית‎ 
המוכרת: ‎ ״מתחילת ‎ שנת ‎ 2009, ‎ הוצאו ‎ 1,052  צווי ‎ הריסה,‎ 
מתוכם ‎ 34  צווים ‎ מנהליים ‎ בחתימת ‎ ידו ‎ של ‎ ברקת. ‎ מתחילת‎ 
השנה ‎ נהרסו ‎ בירושלים ‎ המזרחית ‎ 23  מבנים. ‎ צווי ‎ ההריסה‎ 
הרבים ‎ שהוצאו ‎ השנה ‎ מעלים ‎ את ‎ החשש, ‎ כי ‎ עד ‎ לסוף ‎ השנה‎ 
יגדל ‎ מספר ‎ זה ‎ בהרבה. ‎ בנוסף, ‎ ברקת ‎ הכריז ‎ על ‎ חידוש‎ 
מדיניות ‎ ההריסה ‎ במקומות ‎ הרגישים ‎ ביותר, ‎ כגון ‎ שכונת‎ 
בוסתן ‎ בסילוואן.‎ 

על ‎ אף ‎ הצהרותיו, ‎ ברקת ‎ אינו ‎ מקדם ‎ פתרונות ‎ בנייה‎ 
למצוקת ‎ הדיור ‎ במזרח ‎ ירושלים. ‎ תוכנית ‎ המתאר ‎ ׳ירושלים‎ 
2000׳, ‎ שלכאורה ‎ אמורה ‎ לפתור ‎ את ‎ מצוקת ‎ הדיור ‎ של ‎ תושבי‎ 
ירושלים ‎ המזרחית, ‎ היא ‎ תוכנית ‎ מתאר ‎ כללית. ‎ גם ‎ אם ‎ תאושר‎ 
בתוך ‎ כמה ‎ שנים ‎ -  עדיין ‎ אי-אפשר ‎ יהיה ‎ להוציא ‎ לפועל ‎ את‎ 
תוספת ‎ הבנייה ‎ עבור ‎ התושבים ‎ הערבים: ‎ כדי ‎ לקבל ‎ היתרי‎ 
בנייה ‎ ליחידות ‎ דיור ‎ חדשות, ‎ יהיה ‎ צורך ‎ בשלבי ‎ תכנון ‎ נוספים‎ 
וארוכי ‎ טווח. ‎ ובכלל, ‎ עד ‎ שנת ‎ 2030, ‎ תושבי ‎ מזרח ‎ ירושלים‎ 
יהיו ‎ זקוקים ‎ לתוספת ‎ יחידות ‎ דיור ‎ הגדולה ‎ פי ‎ 5  מהתוספת‎ 
המוצעת ‎ בתוכנית".‎ 

אך ‎ בעוד ‎ שברקת ‎ "אינו ‎ מוצא" ‎ פתרונות ‎ דיור ‎ עבור‎ 
התושבים ‎ הפלסטינים, ‎ הוא ‎ מאיץ ‎ את ‎ מתן ‎ היתרי ‎ הבנייה ‎ ואת‎ 
הקמתן ‎ של ‎ יחידות ‎ דיור ‎ בהתנחלויות ‎ היהודיות ‎ במזרח‎ 
ירושלים.‎ 

בהמשך ‎ הדו״ח ‎ מתריעה ‎ האגודה ‎ לזכויות ‎ האזרח, ‎ כי ‎ ברקת‎ 
גם ‎ מפלה ‎ תקציבית ‎ את ‎ מזרח ‎ העיר: ‎ מניתוח ‎ התקציב ‎ עולה,‎ 
כי ‎ ברקת ‎ בחר ‎ להשקיע ‎ בירושלים ‎ המזרחית ‎ לא ‎ יותר ‎ מ-20‎ 
מיליון ‎ שקלים ‎ מתוך ‎ תקציב ‎ של ‎ 271  מיליון ‎ שקלים.‎ 

בתחום ‎ החינוך, ‎ הרי ‎ למרות ‎ הבטחות ‎ העירייה ‎ להאיץ ‎ את‎ 
קצב ‎ בניית ‎ כיתות ‎ הלימוד ‎ במזרח ‎ העיר, ‎ הדבר ‎ לא ‎ נעשה‎ 
בפועל. ‎ העירייה ‎ אפילו ‎ לא ‎ השלימה ‎ את ‎ עבודת ‎ המטה‎ 
לבחינת ‎ אפשרויות ‎ בינוי ‎ של ‎ מוסדות ‎ חינוך ‎ נוספים ‎ בירושלים‎ 
המזרחית, ‎ וזאת ‎ שעה ‎ ש-1500 ‎ תלמידים ‎ פלסטינים ‎ נותרו‎ 
מחוץ ‎ למערכת ‎ החינוך ‎ העירונית.‎ 

האגודה ‎ לזכויות ‎ האזרח ‎ הייתה ‎ שותפה ‎ לקריאה ‎ של ‎ פעילי‎ 
שלום ‎ לקיים ‎ הפגנת ‎ מחאה ‎ בכניסה ‎ לשער ‎ שכם ‎ בעיר ‎ העתיקה‎ 
בירושלים. ‎ ההפגנה ‎ תוכננה ‎ להתקיים ‎ ביום ‎ צעדת ‎ ירושלים,‎ 
שנערכה ‎ לציון ‎ מלאות ‎ 42  שנים ‎ ל״איחוד ‎ העיר". ‎ מטרת‎ 
ההפגנה ‎ הייתה ‎ -  לנתץ ‎ את ‎ המיתוס ‎ בדבר ‎ "איחוד ‎ העיר".‎ 
המחאה ‎ הייתה ‎ נגד ‎ ההתעמרות ‎ בתושבי ‎ ירושלים‎ 


המזרחית, ‎ שסופחו ‎ לישראל ‎ בעל ‎ כורחם, ‎ אשר ‎ סובלים‎ 
מאפליה ‎ ומהזנחה ‎ בכל ‎ תחומי ‎ החיים, ‎ המפגינים ‎ תבעו‎ 
לאפשר ‎ לתושבים ‎ הפלסטינים ‎ בירושלים ‎ המזרחית ‎ לחיות‎ 
ללא ‎ דיכוי, ‎ בכבוד ‎ ובשלווה ‎ בעירם. ‎ להפגנה ‎ היו ‎ שותפים,‎ 
כמו-כן, ‎ ועדי ‎ תושבים ‎ משכונות ‎ ירושלים ‎ המזרחית ‎ ותושבים‎ 
מהעיר ‎ המזרחית, ‎ שומרי ‎ משפט ‎ -  רבנים ‎ למען ‎ זכויות ‎ האדם,‎ 
הוועד ‎ הישראלי ‎ נגד ‎ הריסת ‎ בתים ‎ ופעילי ‎ חד״ש ‎ ומק״י.‎ 


צחנת ‎ סחי ‎ של ‎ מחסום ‎ /  איתן ‎ קלינסק׳‎ 

צחנת ‎ שזי ‎ של ‎ מססום‎ 
נוגעת ‎ ב  עפ ‎ עפ ‎ י  סשוור‎ 
רומקדמים ‎ את ‎ כל ‎ סממתינים‎ 
שהשקו ‎ כבר ‎ במימיסם ‎ כל ‎ ך  גב‎ 
בד.ךך ‎ ו!3פתלת ‎ אל ‎ שעריהאשפות‎ 
בד.ךך ‎ ו!3פתלת ‎ אל ‎ שער ‎ ססשפלות.‎ 

צוו3ת ‎ סוני ‎ של ‎ מססום‎ 
3וגעוז ‎ בעפעפי ‎ סש1זר‎ 
המקדמים‎ 'את ‎ כל ‎ סממרויתת‎ 
שכולאות ‎ את ‎ מימיהן'‎ 
בשפ ‎ ולי ‎ ספתווים ‎ סכואבים ‎ בתחתתיסן‎ 
נ3ד ‎ שכבר ‎ לא ‎ ננמד ‎ לסו ‎ סכום‎ 
וסן ‎ מטפטפות ‎ טפוז ‎ אסר ‎ טפה‎ 
בדדו ‎ סיופרנלת ‎ אל ‎ שער ‎ האשפות‎ 
בד.ךו ‎ סופרנלת ‎ אל ‎ שער ‎ ססשפלות.‎ 

(מתוך ‎ הספר ‎ "מחזור ‎ שירי ‎ מחסום"‎ 

בהוצאת ‎ ״ספרי ‎ עיתון ‎ 77״)‎ 

כמלווה ‎ של ‎ רעייתי, ‎ אסתר, ‎ הניצבת ‎ עם ‎ חברותיה ‎ במשמרת‎ 
של ‎ נשות ‎ שלום ‎ במחסום ‎ חווארה, ‎ אני ‎ מעלה ‎ בפני ‎ מפקד‎ 
המחסום, ‎ קצין ‎ כבן ‎ עשרים. ‎ את ‎ הבעיה ‎ האנושית ‎ וההיגיינית‎ 
של ‎ העדר ‎ שירותים ‎ ציבוריים ‎ לבני ‎ אדם, ‎ הממתינים ‎ לעתים‎ 
זמן ‎ ממושך. ‎ הבעיה ‎ כאובה ‎ במיוחד ‎ לנשים, ‎ שאינן ‎ יכולות‎ 
לנהוג ‎ כגברים, ‎ המשקים ‎ כל ‎ רגב ‎ בשולי ‎ הדרך.‎ 

בתגובה ‎ לפנייתי, ‎ היפנה ‎ מפקד ‎ המחסום ‎ את ‎ מבטו ‎ ימינה‎ 
ושמאלה ‎ ואמר ‎ לי: ‎ "סבאל׳ה, ‎ אני ‎ מסתכל ‎ כאן ‎ מסביב, ‎ ולא‎ 
ראיתי ‎ בינתיים ‎ בני ‎ אדם. ‎ על ‎ מה ‎ אתה ‎ מדבר ‎ איתי?"‎ 

אני ‎ פוחד ‎ מאד ‎ מהתחמושת ‎ הערכית, ‎ שנושא ‎ הקצין‎ 
במשנתו ‎ הסדורה, ‎ ולא ‎ רק ‎ מהתחמושת ‎ הצבאית, ‎ שהוא ‎ נושא‎ 
בצקלונו.‎ 

ועכשיו ‎ שכנעו ‎ אותי, ‎ שהכיבוש ‎ אינו ‎ משחית.‎ 


חברה ‎ /5‎ 


כשתרמתם ‎ לצדקה ‎ - 
למי ‎ עזרתם?‎ 

מאת ‎ שרון ‎ שחף‎ 

הממשלה ‎ תעביר ‎ 100  מיליון ‎ שקל ‎ לארגוני ‎ רווחה ‎ פרטיים,‎ 

כך ‎ פורסם ‎ השבוע. ‎ האוצר ‎ הציע ‎ בטיוטת ‎ חוק ‎ ההסדרים ‎ כי‎ 
התקציב ‎ יעמוד ‎ על ‎ 30  מיליון ‎ שקל, ‎ אך ‎ בלחץ ‎ שר ‎ הרווחה‎ 
ויו״ר ‎ ההסתדרות, ‎ גדל ‎ התקציב ‎ פי ‎ שלושה ‎ ויותר. ‎ לכאורה,‎ 
הישג ‎ גדול ‎ לעמותות ‎ ולארגוני ‎ הרווחה. ‎ בפועל ‎ -  עוד ‎ לבנה‎ 
בחומה ‎ המתגבהת ‎ בין ‎ המדינה ‎ לאזרחים.‎ 

אחת ‎ הפגישות ‎ הראשונות ‎ שקיים ‎ נתניהו ‎ לאחר ‎ הבחירות,‎ 
היתה ‎ עם ‎ ראשי ‎ המגזר ‎ השלישי. ‎ על ‎ פי ‎ הדיווח, ‎ בישיבה‎ 
הועלו ‎ כמה ‎ הצעות, ‎ ביניהן ‎ להקים ‎ קרן ‎ משותפת ‎ לממשלה‎ 
ולאזרחים ‎ -  שאזרחים ‎ שאינם ‎ נזקקים ‎ יתרמו ‎ את ‎ קצבאות‎ 
הזקנה ‎ שלהם ‎ לאלה ‎ שצריכים. ‎ דובר ‎ גם ‎ על ‎ הפחתת ‎ המסים‎ 
ושיתופי ‎ פעולה ‎ עם ‎ הממשלה. ‎ נציגי ‎ הארגונים ‎ סיפרו ‎ על‎ 
מצוקה ‎ כלכלית ‎ וביקשו ‎ לקבל ‎ כספים ‎ יותר ‎ מהר. ‎ נציגי‎ 
הארגונים ‎ גם ‎ ביקשו ‎ להמשיך ‎ את ‎ ההידברות ‎ עם ‎ הממשלה‎ 
ודרשו ‎ להפחית ‎ את ‎ המסים ‎ שהם ‎ משלמים.‎ 

ישנם ‎ ארגונים ‎ המגדירים ‎ את ‎ עצמם ‎ בארגונים ‎ לשינוי‎ 
חברתי, ‎ וישנם ‎ כאלה ‎ המגדירים ‎ עצמם ‎ כארגוני ‎ מדיניות.‎ 
ישנם, ‎ כמובן, ‎ ארגוני ‎ נדבה, ‎ צדקה ‎ וחמלה. ‎ הם ‎ ממלאים‎ 
תפקידים ‎ ומשימות ‎ שונים, ‎ אבל ‎ כולם ‎ פעילים ‎ ומעוניינים‎ 
בטובת ‎ החברה, ‎ ולפיכך ‎ מצופה ‎ מהם ‎ גם ‎ להשמיע ‎ את ‎ קולם‎ 
בנושאי ‎ מדיניות ‎ ציבורית ‎ וחברתית.‎ 
מתוכן ‎ הפגישה ‎ עם ‎ נתניהו ‎ עולה ‎ החשש ‎ שהארגונים ‎ נמצאים‎ 
במצב ‎ הישרדותי ‎ כה ‎ קריטי, ‎ עד ‎ שהם ‎ דואגים ‎ לקיומם ‎ העצמי‎ 
יותר ‎ מאשר ‎ למדיניות ‎ הרווחה ‎ בישראל: ‎ רוב ‎ הדרישות‎ 
שהציגו ‎ ראשי ‎ הארגונים ‎ החברתיים ‎ עוסקות ‎ בהפחתת ‎ מס‎ 
לארגונים ‎ וייעול ‎ העברת ‎ התמיכה ‎ הממשלתית, ‎ ואין ‎ בהן ‎ אף‎ 
מילה ‎ על ‎ מקומה ‎ של ‎ המדינה ‎ בשירותי ‎ הרווחה ‎ או ‎ על‎ 
הפרטתם ‎ ההולכת ‎ וגוברת ‎ של ‎ שירותים ‎ אלה.‎ 

לפי ‎ נתונים ‎ שהציג ‎ ■ואל ‎ בלבצין, ‎ מנהל ‎ מסד ‎ הנתונים ‎ של‎ 
המרכז ‎ הישראלי ‎ לחקר ‎ המגזר ‎ השלישי, ‎ בכנס ‎ השנתי ‎ של‎ 
המרכז ‎ לפני ‎ כחודש, ‎ הארגונים ‎ המקבלים ‎ מימון ‎ שנתי ‎ סדיר‎ 
מהמדינה ‎ הם ‎ ארגונים ‎ שמספקים ‎ שירותי ‎ רווחה, ‎ ולא ‎ כאלה‎ 
הפועלים ‎ לשינוי ‎ המדיניות ‎ החברתית. ‎ כלומר, ‎ המדינה ‎ תומכת‎ 
יותר ‎ ויותר ‎ בארגונים ‎ שמחליפים ‎ את ‎ השירותים ‎ שהיא ‎ עצמה‎ 
אמורה ‎ לספק. ‎ לפיכך, ‎ הגדלת ‎ התמיכה ‎ הממשלתית ‎ בארגונים‎ 
החברתיים, ‎ פירושה ‎ -  הפרטה ‎ מהירה ‎ של ‎ שירותי ‎ הרווחה.‎ 

התנהלות ‎ ההסתדרות ‎ בנושא ‎ חמורה, ‎ אך ‎ אינה ‎ מפתיעה.‎ 
בשנים ‎ האחרונות ‎ זנחה ‎ ההסתדרות ‎ את ‎ המאבק ‎ האסטרטגי‎ 
נגד ‎ הפרטה, ‎ וניהלה ‎ מאבקים ‎ (מוצדקים ‎ כשלעצמם) ‎ על‎ 
פיצויי ‎ פיטורין ‎ והסכמים ‎ לדור ‎ העובדים ‎ המבוגר ‎ -  תוך ‎ זניחת‎ 
זכויותיהם ‎ העתידיות ‎ ואיגודם ‎ של ‎ דורות ‎ העובדים ‎ הבאים.‎ 

גם ‎ בעניין ‎ מימון ‎ העמותות ‎ הולך ‎ עיני ‎ בעקבות‎ 
האידיאולוגיה ‎ של ‎ נתניהו, ‎ לפיה ‎ המדינה ‎ אינה ‎ אחראית‎ 
לרווחת ‎ אזרחיה. ‎ למשל, ‎ במקום ‎ מאבק ‎ עיקש ‎ של ‎ ההסתדרות‎ 
על ‎ הגדלת ‎ מספר ‎ התקנים ‎ של ‎ העובדים ‎ הסוציאליים ‎ ושל‎ 
הפסיכולוגים ‎ העובדים ‎ בשירותי ‎ בריאות ‎ הנפש, ‎ העדיפה‎ 
ההסתדרות ‎ לתת ‎ כתף ‎ למיזם ‎ הגדול ‎ של ‎ נתניהו: ‎ הרעבה ‎ של‎ 
המגזר ‎ הציבורי, ‎ "האיש ‎ השמן", ‎ שכבר ‎ מזמן ‎ גוסס‎ 
מאנורקסיה.‎ 


האוצר ‎ מחסל ‎ עמותות ‎ קטנות‎ 

במקביל ‎ להתחמקות ‎ של ‎ הממשלה ‎ מאחריותה ‎ לשירותים‎ 
החברתיים, ‎ היא ‎ גם ‎ יזמה ‎ את ‎ ביטול ‎ ההקצבות ‎ לעמותות,‎ 
שהמימון ‎ הממשלתי ‎ לפרויקט ‎ שלהן ‎ אינו ‎ עולה ‎ על ‎ חצי‎ 
מיליון ‎ שקלים. ‎ משמעות ‎ הדבר ‎ -  סגירה ‎ של ‎ עמותות‎ 
העוסקות ‎ בשיקום ‎ נוער, ‎ בסיוע ‎ לנשים ‎ ועוד, ‎ וחיזוק ‎ העמותות‎ 
הגדולות ‎ והממוסדות.‎ 

תוקפא ‎ הקצאת ‎ אדמות ‎ מדינה‎ 
למחצבות ‎ של ‎ ישראלים ‎ בגדה‎ 

פרקליטות ‎ המדינה ‎ הודיעה ‎ בשבוע ‎ שעבר ‎ לבג״ץ, ‎ כי‎ 
תקפיא ‎ את ‎ כל ‎ הליכי ‎ הקצאת ‎ אדמות ‎ מדינה ‎ בגדה ‎ המערבית‎ 
ואת ‎ הליכי ‎ התכנון ‎ להקמת ‎ מחצבות ‎ חדשות, ‎ ולהרחבת‎ 
מחצבות ‎ קיימות. ‎ זאת, ‎ עד ‎ לגיבוש ‎ מדיניות ‎ בנוגע ‎ לפעולת‎ 
המחצבות ‎ בבעלות ‎ ישראלית ‎ בשטח ‎ 0.‎ 

הפרקליטות ‎ הודתה, ‎ כי ‎ עשר ‎ המחצבות, ‎ הפועלות ‎ למעלה‎ 
מ-35 ‎ שנה ‎ תחת ‎ ניהול ‎ ישראלי ‎ בגדה ‎ הכבושה, ‎ מעבירות ‎ חלק‎ 
נכבד ‎ מתוצרתן ‎ לישראל.‎ 

הקומוניסטים ‎ בהודו ‎ כשלו ‎ בבחירות‎ 

בבחירות ‎ הכלליות ‎ לפרלמנט ‎ ההודי, ‎ שהושלמו ‎ בשבוע‎ 
שעבר, ‎ ניצחה ‎ מפלגת ‎ הקונגרס, ‎ אשר ‎ הגדילה ‎ את ‎ מספר‎ 
ציריה ‎ מ-145 ‎ ל-206. ‎ הניצחון ‎ מאפשר ‎ למפלגת ‎ הקונגרס‎ 
בראשות ‎ סוניה ‎ גאנדי ‎ להקים ‎ קואליציה ‎ עם ‎ כמה ‎ מפלגות‎ 
אזוריות ‎ וכאלה ‎ המבוססות ‎ על ‎ כתות.‎ 

שתי ‎ המפלגות ‎ הקומוניסטיות ‎ -  המפלגה ‎ הקומוניסטית‎ 
של ‎ הודו ‎ והמפלגה ‎ הקומוניסטית ‎ (מרקסיסטית) ‎ -  נחלו‎ 
בבחירות ‎ מפלה ‎ אלקטורלית: ‎ מספר ‎ נציגיהן ‎ ירד ‎ מ-61 ‎ ל-24,‎ 
והן ‎ הובסו ‎ גם ‎ במדינות ‎ המפתח ‎ שלהן: ‎ קראלה ‎ ומערב ‎ בנגל.‎ 
זו ‎ התוצאה ‎ הגרועה ‎ ביותר ‎ שהשיגו ‎ המפלגות ‎ הקומוניסטיות‎ 
ב-30 ‎ השנים ‎ האחרונות.‎ 

האבטלה ‎ בספרד ‎ תגיע ‎ ל־20%‎ 

משבר ‎ הקפיטליזם ‎ באירופה ‎ מחריף, ‎ וכלכלת ‎ האיחוד‎ 
האירופי ‎ תתכווץ ‎ ב-2009 ‎ ב-4%. ‎ כתוצאה ‎ מכך, ‎ תעלה‎ 
האבטלה ‎ באירופה ‎ ל- 1 1%  מכוח ‎ העבודה ‎ -  רמה ‎ שלא ‎ נראתה‎ 
כמותה ‎ מאז ‎ מלחמת ‎ העולם ‎ השנייה. ‎ לפני ‎ שלושה ‎ חודשים‎ 
העריכה ‎ הנציבות ‎ האירופית, ‎ כי ‎ כלכלת ‎ "גוש ‎ האירו" ‎ תתכווץ‎ 
השנה ‎ רק ‎ ב-1.9% ‎ וכלכלת ‎ האיחוד ‎ ב-1.8. ‎ בספרד ‎ צפויה‎ 
רמת ‎ האבטלה ‎ להגיע ‎ עד ‎ כדי ‎ 20%  מכוח ‎ העבודה ‎ -  אחד‎ 
מכל ‎ חמישה ‎ עובדים ‎ יהיה ‎ מובטל ‎ בספרד ‎ בשנה ‎ הקרובה.‎ 
כבר ‎ עתה ‎ רשומים ‎ בספרד ‎ 4  מיליון ‎ מובטלים.‎ 

המחלקה ‎ לחינוך ‎ רעיוני ‎ של ‎ מק״י‎ 
הזמנה ‎ למאמרים ‎ לרגל ‎ 90  שנה ‎ למק",‎ 

המחלקה ‎ לחינוך ‎ רעיוני ‎ של ‎ מק", ‎ עומדת ‎ להוציא‎ 
לאור ‎ כמה ‎ חוברות, ‎ המוקדשות ‎ לציון ‎ 90  שנה ‎ לייסודה‎ 
של ‎ המפלגה ‎ הקומוניסטית ‎ בארץ. ‎ החוברות ‎ פתוחות‎ 
למאמרים, ‎ העוסקים ‎ בתחנות ‎ חשובות ‎ ובמאפיינים ‎ של‎ 
פעילות ‎ הקומוניסטים ‎ בארץ.‎ 

את ‎ המאמרים ‎ (בהיקף ‎ של ‎ עד ‎ 2,000  מילה), ‎ נא‎ 
לשלוח ‎ אל ‎ המחלקה ‎ לחינוך ‎ בדוא״ל ‎ 9-11־ 0. 01 ]3ודו@0}ח1‎ 
או ‎ לת״ד ‎ 26205, ‎ ת״א ‎ 61261.‎ 
טלפון ‎ לבירורים ‎ -  5510433-050.‎ 


ססודנסיס ‎ שמנים ‎ במנחיס‎ (!מבמיס‎ 


שביתת ‎ המנחים ‎ ומרכזי ‎ ההוראה ‎ באוניברסיטה ‎ הפתוחה‎ 
(או״פ) ‎ נכנסה ‎ לשבוע ‎ השישי. ‎ קבוצת ‎ סטודנטים ‎ באו״פ‎ 
התארגנה ‎ על ‎ מנת ‎ לתמוך ‎ בשובתים. ‎ חברי ‎ "צוות ‎ המאבק‎ 
הסטודנטיאלי" ‎ (אלעד ‎ הראל, ‎ חגי ‎ מטר, ‎ דור ‎ גלבוע ‎ ודניאל‎ 
עתי) ‎ פרסמו ‎ קריאה, ‎ בה ‎ נכתב:‎ 

"אנחנו, ‎ בסטודנטים, ‎ יודעים ‎ ומבינים ‎ שהשביתה ‎ מוצדקת‎ 
לא ‎ רק ‎ בשל ‎ חשיבותה ‎ למנחים ‎ -  אלא ‎ גם ‎ בשבילנו.‎ 
האוניברסיטה, ‎ בה ‎ אנחנו ‎ לומדים, ‎ פועלת ‎ כבר ‎ שנים ‎ כמוסד‎ 
שמנצל ‎ את ‎ עובדיו, ‎ ובכך ‎ פוגעת ‎ הן ‎ בהם ‎ והן ‎ ברמה ‎ ובאיכות‎ 
של ‎ הלימודים ‎ הזמינים ‎ לנו. ‎ כמו ‎ כן, ‎ במהלך ‎ השביתה ‎ פגעה‎ 
ההנהלה ‎ בסטודנטים ‎ ישירות ‎ בכך, ‎ שהזמינה ‎ אותנו ‎ להגיע‎ 
לשיעורים, ‎ שבפועל ‎ לא ‎ התקיימו, ‎ וזאת ‎ כדי ‎ להגביר ‎ את‎ 
הלחץ ‎ על ‎ המנחים ‎ על ‎ חשבוננו. ‎ זאת, ‎ מעבר ‎ לאחריות‎ 
ההנהלה ‎ לשביתה, ‎ שכרגע ‎ מאיימת ‎ להרוס ‎ את ‎ הסמסטר ‎ כולו.‎ 

אגודת ‎ הסטודנטים ‎ שלנו ‎ קבעה ‎ כבר ‎ בתחילת ‎ השביתה, ‎ כי‎ 
׳אנו ‎ מכירים ‎ בהתארגנות ‎ סגל ‎ ההוראה ‎ כהתארגנות ‎ מייצגת‎ 
ולגיטימית׳, ‎ וכי ‎ ׳תנאי ‎ העסקה ‎ ראויים ‎ ימשכו ‎ כוח ‎ אקדמי‎ 
טוב, ‎ וישפרו ‎ את ‎ רמת ‎ המוטיבציה ‎ של ‎ אלו ‎ שכבר ‎ מנחים‎ 
באוניברסיטה"׳.‎ 

היוזמים ‎ קוראים ‎ לכל ‎ הסטודנטים\ות ‎ לחתום ‎ על ‎ עצומה‎ 
בתמיכה ‎ כמנחים ‎ השובתים ‎ באמצעות ‎ מייל ‎ עם ‎ שם ‎ מלא‎ 
ומספר ‎ סטודנט ‎ לכתובת: ‎ ווו0נ).1ו3ווו9@15ח36>ט$1.טח6ק0,‎ 
ולהצטרף ‎ לפעילויות, ‎ על ‎ מנת ‎ לסייע ‎ למנחים ‎ במאבקם‎ 
בשוברי ‎ שביתה.‎ 

בוטלו ‎ הפיטורים ‎ ב״לגין"‎ 
במחיר ‎ ויתור ‎ העובדים ‎ על ‎ חטבות‎ 

בשבוע ‎ שעבר ‎ בוטלו ‎ הפיטורים ‎ של ‎ 40  פועלים ‎ במפעלים‎ 
שבקיבוץ ‎ יגור ‎ -  "לגין" ‎ ו״טובופלסט". ‎ תמורת ‎ ביטול‎ 
הפיטורים, ‎ העובדים ‎ נאלצו ‎ לוותר ‎ על ‎ השי ‎ לחג ‎ ועל ‎ הנופש‎ 
השנתי. ‎ עוד ‎ סוכם, ‎ שההנהלה ‎ תחזיר ‎ לכלל ‎ העובדים‎ 
במשכורת ‎ החודש ‎ הקרוב ‎ את ‎ מחצית ‎ משכורת ‎ 13  ואילו‎ 
המחצית ‎ השנייה ‎ תשולם ‎ בהתאם ‎ לתוצאות ‎ העסקיות ‎ של‎ 
המפעל ‎ בסוף ‎ השנה.‎ 

ציאבס ‎ הלאים ‎ את ‎ מפעלי ‎ המתכת‎ 

נשיא ‎ ונצואלה, ‎ הוגו ‎ צ׳אבס, ‎ הכריז ‎ בשבוע ‎ שעבר ‎ על‎ 
הלאמתן ‎ של ‎ כמה ‎ חברות ‎ לייצור ‎ ברזל ‎ וקרמיקה. ‎ צ׳אבס ‎ כבר‎ 
הלאים ‎ חלק ‎ גדול ‎ מהתעשייה ‎ הכבדה ‎ במדינה, ‎ ובקרוב ‎ כל‎ 
ענף ‎ המתכת ‎ וחלקים ‎ מענפי ‎ הבנייה ‎ יהיו ‎ בידי ‎ המדינה, ‎ או‎ 
בניהול ‎ התארגנויות ‎ שיתופיות.‎ 


קומוניסט ‎ ־  ראש ‎ ממשלת ‎ נפאל‎ 

הפרלמנט ‎ של ‎ נפאל ‎ בחר ‎ ב-23.5 ‎ ביו״ר ‎ המפלגה‎ 
הקומוניסטית ‎ המאוחדת ‎ של ‎ נפאל ‎ (המרקסיסטית-‎ 
לניניסטית), ‎ מדהאב ‎ קומאר, ‎ לתפקיד ‎ ראש ‎ הממשלה. ‎ ראש‎ 
הממשלה ‎ הקודם, ‎ כמאל ‎ דהל, ‎ המכונה ‎ "פרצ׳נדה", ‎ פרש‎ 
מתפקידו ‎ בתחילת ‎ החודש ‎ בעקבות ‎ חילוקי ‎ דעות ‎ עם ‎ הנשיא‎ 
ועם ‎ הרמטכ״ל ‎ הימניים.‎ 

מק״י ‎ -  סניף ‎ תל-אביב‎ 

ביום ‎ ג׳, ‎ 2  ביוני, ‎ בשעה ‎ 19.30 
בבית ‎ הידידות, ‎ אחד ‎ העם ‎ 70,‎ 

אסיפת ‎ סניף ‎ ארגונית‎ 

לפרטים‎ :  ררו00.00ו]3ץ@וכן0_ו>31ררו‎ 

מכללת ‎ הגדה ‎ השמאלית‎ 

אחד ‎ העם ‎ 70, ‎ ת״א‎ 
ביום ‎ ג׳, ‎ 2  ביוני, ‎ בשעה ‎ 20.00 

פוליטיקה ‎ שמאלית ‎ במציאות ‎ ימנית‎ 

מפגש ‎ שלישי ‎ בהנחייתו ‎ של ‎ ד״ר ‎ דב ‎ חנין‎ 

עלות ‎ המפגש ‎ -  25  שקלים.‎ 

חוג ‎ אחווה ‎ -  חיפה‎ 

שד׳ ‎ בן־גוריון ‎ 39 
ביום ‎ ד׳, ‎ 27  במאי, ‎ בשעה ‎ 19.30 

חופש ‎ ביטוי ‎ לגיטימי, ‎ או ‎ "הסתה ‎ להשתמטות"?‎ 
בעקבות ‎ מעצר ‎ וחקירה ‎ של ‎ פעילי ‎ פרופיל ‎ חדש‎ 
בהשתתפות ‎ רלה ‎ מזל■ ‎ ובלהה ‎ גולן‎ 
המנחה: ‎ עדנה ‎ זרצקי‎ 

ביום ‎ ג׳, ‎ 2  ביוני, ‎ בשעה ‎ 19.30 

ערב ‎ מוקדש ‎ לספר‎ 

"קום ‎ התנערה!‎ 

אליהו‎ (אליושה) ‎ גוזינסקי ‎ -  כתביו ‎ ועליו"‎ 

בהשתתפות ‎ פרופ׳ ‎ דבי ‎ ברנשטיין‎ (אוניברסיטת ‎ חיפה)‎ 
ועורכת ‎ הספר ‎ תמר ‎ גוזינסקי‎ 

חד״ש ‎ ירושלים‎ 

ביום ‎ ד׳, ‎ 27  במאי, ‎ בשעה ‎ 19.30 
באולם ‎ ״בת ‎ שלום״, ‎ קינג ‎ ג׳ורג׳ ‎ 14,‎ 

מלחמה ‎ באירן? ‎ עמדת ‎ השמאל‎ 

דיון ‎ בהשתתפות ‎ עיסאם ‎ מחול‎ 
פרופ' ‎ גליה ‎ גולן ‎ ודייר ‎ חג■ ‎ רם‎ 

